She Wore a Yellow Ribbon

She Wore a Yellow Ribbon (títol orichinal en anglés, en aragonés Ella portaba una cinta amariella; estrenada en Aragón con o títol en castellano de La legión invencible, A lechión invencible en aragonés) ye una cinta de western belico de cine estausunidense dirichida en 1949 por John Ford, como la segunda cinta d'a suya clamada trilochía d'a caballería chunto con Fort Apache (1948) y Rio Grande (1950). Con un guión cinematografico de Frank S. Nugent y Laurence Stallings adaptau de dos obras de James Warner Bellah publicadas en The Saturday Evening Post (The Big Hunt  en 1947 y War Party 1948), una Banda Sonora Orichinal de Richard Hageman y una dirección de fotografía de Winton C. Hoch, produció la cinta Merian C. Cooper (no acreditau) ta la productora cinematografica  Argosy Pictures. Entre l'elenco d'a cinta podemos trobar a destacaus actors, como John Wayne, Joanne Dru, John Agar, Ben Johnson, Harry Carey Jr., Victor McLaglen, Mildred Natwick u George O'Brien, entre d'atros.

Lo títol d'a cinta ye alusivo a la canción She Wore a Yellow Ribbon, muit popular en as Fuerzas Armadas d'Estaus Unius y que fa referencia a bella costumbre d'a sociedat estausunidense de portar una cinta de color amariella u de marcar a casa u bel elemento d'a mesma, como un árbol d'o chardín u la suya frontera, ta indicar que s'aspera que torne una persona aimada que ye partecipando en una guerra.

 Argumento 
O capitán Nathan Cutting Brittles ye en 1876 un viello militar con cuantos anyos de servicio en a Caballería de l'exercito estausunidense y se troba bien amán d'a suya chubilación, que no podrá gaudir con a suya esposa en haber muerto ista bel tiempo entazaga. Se troba destinau en Fort Starke, un chicot puest militar d'abanzada que tiene como misión de cosirar a las tribus de cheyennes y arapaho que se troban en a reserva india. Tanimientres, en ixas envueltas se produz una revuelta d'os lakotas (participando-ne tamién bellos indios arapaho) en o norte que redotan y matan en a batalla de Little Big Horn a lo cheneral George Armstrong Custer. En tener noticias d'ixe exito, bellos cheyennes y arapaho d'a reserva optan por fuyir ta luitar contra las tropas estausunidenses.

A lo capitán Brittles se li ordena de perseguir a los fuyius a l'empar que de protecher a la muller y a la filla d'o suyo superior, Abby Allshard y Olivia Dandridge, que han de marchar ta pillar una dilichencia y deixar d'estar en periglo con a revuelta. Lo viache se complica en existir un trianglo amoroso entre Olivia, la filla, y los oficials Flint Cohill y Ross Pennell, preocupaus amás en estar bien amanada la chubilación d'o suyo capitán. Brittles aparentment fracasa en os suyos dos obchectivos y torna en o fuerte con as mullers, con bella amargura en no haber podiu cumplir a suya zaguera misión, que continarán los suyos subordinaus.

 Rodache 
O rodache d'a cinta se fació en a suya mayor parte en escenarios naturals en Monument Valley d'Arizona, un puesto a lo cual lo director John Ford yera muit aficionau ta rodar-ie, por a espectacularidat d'as suyas imáchens. De feito, ya bi n'heba rodau la primer parte d'a suya dita trilochía d'a caballería (Fort Apache) l'anyo anterior. La espectacularidat d'as imáchens d'a cinta (yera la vez primera que se filmaba ta bella cinta lo Monument Valley en color) Quim Casas: Películas clave del western, Ediciones Robinbook, S.L., Barcelona, 2007, ISBN 978-84-96222-88-5, p.71. se completa en inspirar-se Ford y lo director de fotografía d'a cinta, Winton C. Hoch, en os cuadros d'o pintor estausunidense Frederic Remington sobre escenas d'a vida cotidiana en o Far West. Antiparte, la calidat d'o suyo treballo fació que li concedisen l'Oscar a la Millor Fotografía en Color, conseguindo amás la cinta una nominación a lo Premio a lo Millor Guión de Western d'os Premios Writers Guild of America (curiosament, la mesma nominación que ya li heban concediu l'anyo anterior a la suya predecesora en a trilochía), encara que la cinta ganadora d'o premio estió Yellow Sky (1948, William A. Wellman). Cal parar cuenta que la relación d'as cintas de toda la trilochía con la obra de Frederic Remington ya s'acoladia en a darrera escena d'a primer cinta d'a trilochía, Fort Apache, cuan un d'os periodistas li pregunta a lo capitán Kirby York (John Wayne) si ha podiu veyer o cuadro de Remington sobre la heroica carga de caballería d'o tenient coronel Owen Thursday (Henry Fonda).

 Elenco*  She Wore a Yellow Ribbon en Internet Movie Database. 
 Actor  Papel  Notas  John Wayne  Capitán Nathan Cuthing Brittles  Joanne Dru Olivia Dandridge   John Agar Tenient Flint Cohill  Ben Johnson  Sarchento Tyree  Harry Carey Jr. Segundo tenient Ross Pennell  Victor McLaglen  Sarchento Quincannon  Mildred Natwick Abby Allshard   George O'Brien Comandant Mac Allshard  Arthur Shields Dr. O'Laughlin   Michael Dugan Sarchento Hochbauer  Chefe John Big Tree Chefe Pony That Walks   Fred Graham Sarchento Hench  George Sky Eagle Chefe Sky Eagle   Tom Tyler Cabo Mike Quayne  Noble Johnson Chefe Red Shirt   Rudy Bowman Soldau John Smith, aka Rome Clay No acreditau Lee Bradley Interprete No acreditau Paul Fix Traficant d'armas No acreditau Francis Ford Connelly, cambero d'o bar de Fort Stark No acreditau Ray Hyke Soldau McCarthy  No acreditau Billy Jones Correu  No acreditau Fred Kennedy Persona molesta  No acreditau Fred Libby Cabo Krumrein No acreditau Cliff Lyons Soldau Cliff  No acreditau Frank McGrath Indio  No acreditau Evelyn Moriarty Invitau a la fiesta  No acreditau Peter Ortiz Traficant d'armas No acreditau Post Park Oficial  No acreditau Jack Pennick Sarchento mayor No acreditau Irving Pichel Voz d'o narrador  No acreditau Mickey Simpson Cabo Wagner No acreditau William Steele Oficial  No acreditau Don Summers Jenkins  No acreditau Jack Tornek Oficial  No acreditau Dan White Soldau  No acreditau Harry Woods Karl Rynders  No acreditau

 Premios 
 Premio  Calendata  Edición  Categoría  Premiau  Notas Premios Oscar Ganadors y nominaus d'os Premios Oscar 1950 en a pachina web de l'Academia d'as Artes y as Ciencias Cinematograficas de Hollywood. 1950  22ena edición Oscar a la Millor Fotografía en Color  Winton C. Hoch Premios Writers Guild of America Ganadors y nominaus d'os Premios WGA 1950 en a pachina web d'Internet Movie Database.  1950  2a edición Nominau a lo Premio a lo Millor Guión de Western Frank S. Nugent y Laurence Stallings 

 Se veiga tamién 
 Cine en 1949.
 Cintas de 1949.

 Referencias 

 Vinclos externos 

  She Wore a Yellow Ribbon en Internet Movie Database.
  She Wore a Yellow Ribbon en l' American Film Institute Catalog de l'American Film Institute.
  She Wore a Yellow Ribbon en TCM Movie Database.
  She Wore a Yellow Ribbon en AllMovie.
  She Wore a Yellow Ribbon en Box Office Mojo.
  She Wore a Yellow Ribbon en FilmAffinity.

Categoría:Cintas ambientadas en Arizona
Categoría:Cintas ambientadas en os anyos 1870
Categoría:Cintas con banda sonora orichinal de Richard Hageman
Categoría:Cintas con dirección de fotografía de Winton C. Hoch
Categoría:Cintas con guión de Frank S. Nugent
Categoría:Cintas con guión de Laurence Stallings
Categoría:Cintas con montache de Jack Murray
Categoría:Cintas d'Estaus Unius
Categoría:Cintas de cine belico
Categoría:Cintas de western
Categoría:Cintas dirichidas por John Ford
Categoría:Cintas en anglés
Categoría:Cintas en blanco y negro
Categoría:Cintas interpretadas por Ben Johnson
Categoría:Cintas interpretadas por George O'Brien
Categoría:Cintas interpretadas por Harry Carey Jr.
Categoría:Cintas interpretadas por Joanne Dru
Categoría:Cintas interpretadas por John Agar
Categoría:Cintas interpretadas por John Wayne
Categoría:Cintas interpretadas por Mildred Natwick
Categoría:Cintas interpretadas por Victor McLaglen
Categoría:Cintas producidas por Merian C. Cooper
Categoría:Cintas rodadas en Arizona